
PATVIRTINTA
Užimtumo tarnybos prie Lietuvos Respublikos socialinės apsaugos ir darbo ministerijos direktoriaus
2020 m. rugsėjo 23 d. įsakymu Nr. V-379
(Užimtumo tarnybos prie Lietuvos Respublikos socialinės apsaugos ir darbo ministerijos direktoriaus 
2022 m. rugsėjo 20 d. įsakymo Nr. V-293 redakcija)


IT PLĖTROS SKYRIAUS NUOSTATAI 

I SKYRIUS
BENDROSIOS NUOSTATOS

1. IT plėtros skyriaus nuostatai (toliau – Nuostatai) nustato Užimtumo tarnybos prie Lietuvos Respublikos socialinės apsaugos ir darbo ministerijos (toliau – Užimtumo tarnyba) IT plėtros skyriaus (toliau – Skyrius) statusą, uždavinius, funkcijas, teises, veiklos organizavimą ir atsakomybę bei veiklos kontrolę.
2. Skyrius yra Užimtumo tarnybos struktūrinis padalinys, tiesiogiai pavaldus ir atskaitingas Užimtumo tarnybos direktoriaus pavaduotojui.
3. Skyrius savo veikloje vadovaujasi Lietuvos Respublikos Konstitucija, Lietuvos Respublikos tarptautinėmis sutartimis, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Užimtumo tarnybos direktoriaus įsakymais, kitais teisės aktais, susijusiais su nustatytų funkcijų vykdymu, ir šiais Nuostatais. 
4. Skyriaus struktūra nustatoma vadovaujantis Lietuvos Respublikos viešojo administravimo įstatymu ir Užimtumo tarnybos direktoriaus patvirtintu Užimtumo tarnybos prie Lietuvos Respublikos socialinės apsaugos ir darbo ministerijos pareigybių sąrašu. Skyriaus valstybės tarnautojų ir darbuotojų, dirbančių pagal darbo sutartis, (toliau – valstybės tarnautojai ir darbuotojai) kompetenciją, funkcijas, pavaldumą nustato jų pareigybių aprašymai.
5. Šiuose nuostatuose vartojamos sąvokos:
5.1. Užimtumo tarnybos informacinės sistemos (toliau – UT IS): Užimtumo tarnybos naudojamos klientų aptarnavimo sistemos, vidaus administravimo sistemos ir interneto svetainės.
5.2. Klientų aptarnavimo sistemos: Užimtumo tarnybos valdoma Lietuvos darbo biržos informacinė sistema, Socialinių įmonių ir neįgaliųjų socialinių įmonių ir jose dirbančiųjų asmenų sistema.
5.3. Vidaus administravimo sistemos: dokumentų valdymo sistema, finansų valdymo ir apskaitos sistema, personalo valdymo sistema, intranetas.
6. Skyrius turi dokumentų blanką.

II SKYRIUS
SKYRIAUS UŽDAVINIAI IR FUNKCIJOS

7. Skyriaus uždaviniai yra:
7.1. formuoti informacinių technologijų ir telekomunikacijų (toliau – ITT) plėtros Užimtumo tarnyboje politiką ir užtikrinti jos įgyvendinimą;
7.2. užtikrinti ITT plėtros procesų įgyvendinimą ir kontrolę;
7.3. užtikrinti informacinių sistemų tobulinimą;
8. Skyrius, įgyvendindamas jam nustatytus uždavinius, vykdo šias funkcijas:
8.1. ITT plėtros politikos formavimo ir įgyvendinimo srityje:
8.1.1. rengia Užimtumo tarnyboje naudojamų ITT tobulinimo ir plėtros planus;
8.1.2. stebi naujas ITT tendencijas, teikia pasiūlymus Užimtumo tarnybos vadovybei dėl ITT tobulinimo ir plėtros;
8.1.3. planuoja ir organizuoja Užimtumo tarnybos elektroninių paslaugų vystymą bei plėtrą;
8.1.4. planuoja UT IS vystymo paslaugų viešuosius pirkimus, rengia ir derina viešųjų pirkimų paraiškas, technines specifikacijas bei reikalavimus tiekėjams;
8.1.5. rengia integracijos su kitomis valstybės informacinėmis sistemomis bei registrais projektus.
8.1.6. teisės aktų nustatyta tvarka rengia naujus ITT plėtros projektus;
8.2. ITT plėtros procesų įgyvendinimo ir kontrolės srityje:
8.2.1. vykdo Užimtumo tarnybos įgyvendinamų ITT plėtros projektų priežiūrą;
8.2.2. kontroliuoja UT IS pakeitimų užsakymą, jų projektavimą, diegimą ir naujo funkcionalumo testavimą;
8.2.3. administruoja UT IS ir jų duomenų bazes, teikia pasiūlymus dėl UT IS vystymo; 
8.2.4. įgyvendina bendrus Europos Sąjungos užimtumo tarnybų tinklo (EURES) ITT projektus;
8.2.5. rengia duomenų apsikeitimo su kitomis institucijomis sutarčių projektus ir teikia derinimui Užimtumo tarnybos struktūriniams padaliniams pagal kompetenciją;
8.2.6. konsultuoja ir moko Užimtumo tarnybos darbuotojus naudotis naujai sukurtomis UT IS funkcijomis;
8.2.7. automatizuoja nestandartinių ataskaitų generavimą, kuria ir vysto taikomąją programinę įrangą;
8.2.8. kuria Užimtumo tarnybos veiklos rodiklių ir užduočių įgyvendinimo stebėsenos užklausas;
8.2.9. užtikrina Užimtumo tarnyboje veikiančių informacinių sistemų tarpusavio sąveiką;
8.2.10. teisės aktų nustatyta tvarka rengia informaciją pagal teisėsaugos ir kitų valstybės ir savivaldybių institucijų ir įstaigų paklausimus Skyriaus kompetencijai priskirtais klausimais;
8.2.11. bendradarbiauja su Užimtumo tarnybos struktūriniais padaliniais, kitomis viešojo administravimo institucijomis ir įstaigomis, įmonėmis, užsienio valstybių institucijomis ITT plėtros bei integracijos klausimais;
8.2.12. bendradarbiauja su kitų valstybių užimtumo tarnybomis bei socialinės apsaugos institucijomis, analizuoja jų patirtį ir ITT naudojimo bei taikymo gerąją praktiką;
8.2.13. nagrinėja Užimtumo tarnybos struktūrinių padalinių paklausimus bei rengia jiems atsakymus Skyriaus kompetencijai priskirtais klausimais;
8.3. UT IS tobulinimo srityje:
8.3.1. nustato UT IS pakeitimų prioritetus, rengia techninius reikalavimus išoriniams paslaugų teikėjams;
8.3.2. analizuoja Užimtumo tarnybos struktūrinių padalinių pasiūlymus UT IS tobulinti; 
8.3.3. analizuoja Užimtumo tarnybos veiklos procesus, teikia pasiūlymus dėl šių procesų optimizavimo ir tobulinimo taikant ITT priemones;
9. Skyrius taip pat vykdo šias funkcijas:
9.1. atstovauja Užimtumo tarnybą Lietuvos Respublikos valstybės ir savivaldybių institucijose, įstaigose ir organizacijose pagal skyriaus kompetenciją;
9.2. rengia duomenis ar kitą informaciją Skyriaus kompetencijai priskirtais klausimais ir teikia Užimtumo tarnybos direktoriaus pavaduotojui ar Užimtumo tarnybos direktoriui;
9.3. kontroliuoja, kaip Užimtumo tarnybos struktūriniai padaliniai vykdo užduotis Skyriaus kompetencijai priskirtais klausimais bei apie tai informuoja Užimtumo tarnybos direktoriaus direktorių;
9.4. įgyvendina Užimtumo tarnybos direktoriaus įsakymus, Užimtumo tarnybos direktoriaus ir Užimtumo tarnybos direktoriaus pavaduotojo pavedimus;
9.5. dalyvauja darbo grupėse ir komisijose konkrečioms užduotims atlikti bei pasitarimuose;
9.6. nustato Skyriaus poreikį pirkimams ir teikia paraiškas pirkimų planui sudaryti, rengia perkamų prekių, paslaugų ir darbų viešojo pirkimo paraiškas;
9.7. dalyvauja įgyvendinant kitų struktūrinių padalinių veiklos procedūras;
9.8. nustato Skyriaus valstybės tarnautojų ir darbuotojų mokymo bei kvalifikacijos tobulinimo poreikį ir teikia Užimtumo tarnybos Žmogiškųjų išteklių valdymo skyriui;
9.9. rengia Užimtumo tarnybos teisės aktų ir kitų dokumentų projektus Skyriaus kompetencijai priskirtais klausimais;
9.10. nagrinėja Kokybės vadybos skyriaus deleguotus asmenų skundus;
9.11. vizuoja Užimtumo tarnybos įsakymų, sutarčių projektus ir kitus dokumentus Skyriaus kompetencijai priskirtais klausimais;
9.12. pildo Skyriaus tarnautojų ir darbuotojų darbo laiko apskaitos žiniaraščius;
9.13. tvarko Skyriaus veiklos dokumentus, užtikrina tinkamą dokumentų saugojimą, naikinimą ir perdavimą į archyvą;
9.14. vykdo kitas teisės aktų nustatytas funkcijas Skyriaus kompetencijai priskirtais klausimais.

III SKYRIUS
SKYRIAUS TEISĖS

10. Skyrius, įgyvendindamas jam nustatytus uždavinius ir vykdydamas funkcijas, turi teisę:
10.1. teikti Užimtumo tarnybos direktoriui ir Užimtumo tarnybos direktoriaus pavaduotojui pasiūlymus dėl teisės aktų tobulinimo;
10.2. gauti iš Užimtumo tarnybos struktūrinių padalinių pasiūlymus, pastabas ar išvadas dėl Skyriaus rengiamų teisės aktų, viešųjų pirkimų techninių specifikacijų, UT IS vystymo reikalavimų specifikacijų ar kitų dokumentų projektų;
10.3. gauti Skyriaus funkcijoms vykdyti reikalingą informaciją iš Užimtumo tarnybos struktūrinių padalinių, kitų valstybės ir savivaldybių institucijų, įstaigų bei kitų juridinių ir fizinių asmenų;
10.4. rengti pasitarimus, organizuoti ar dalyvauti organizuojant seminarus, kitus renginius Skyriaus kompetencijai priskirtais klausimais;
10.5. dalyvauti kitų valstybės institucijų ir įstaigų ar savivaldybių komisijų (darbo grupių) veikloje;
10.6. įforminti skyriaus blanke ir pasirašyti siunčiamus ar vidaus dokumentus skyriaus kompetencijai priskirtais klausimais.

IV SKYRIUS
 skyriaus VEIKLOS ORGANIZAVIMAS

11. Skyriaus darbas organizuojamas vadovaujantis Užimtumo tarnybos metiniais veiklos planais, Skyriaus metiniais, ketvirtiniais ir kitais veiklos planais, šiais Nuostatais, Užimtumo tarnybos direktoriaus, direktoriaus pavaduotojo pavedimais ir rezoliucijomis.
12. Skyriaus veiklą organizuoja Skyriaus vedėjas (toliau – Vedėjas). 
13. Vedėjas yra tiesiogiai pavaldus Užimtumo tarnybos direktoriaus pavaduotojui.
14. Vedėjas: 
14.1. planuoja ir organizuoja Skyriaus darbą: paskirsto užduotis Skyriaus valstybės tarnautojams ir darbuotojams bei kontroliuoja jų vykdymą, teikia pasiūlymus Užimtumo tarnybos direktoriaus pavaduotojui dėl Skyriaus veiklos tobulinimo;
14.2. rengia Skyriaus nuostatus ir Skyriaus valstybės tarnautojų ir darbuotojų pareigybės aprašymus, suderinus su Užimtumo tarnybos direktoriaus pavaduotoju, teikia Užimtumo tarnybos direktoriui tvirtinti;
14.3. atsako už Skyriui pavestų uždavinių ir funkcijų atlikimą;
14.4. teikia Užimtumo tarnybos direktoriaus pavaduotojui pasiūlymus dėl:
14.4.1. vidaus darbo tvarkos dokumentų rengimo;
14.4.2. Skyriaus nuostatų ir pareigybių skaičiaus;
14.4.3. Skyriaus valstybės tarnautojų tarnybinės veiklos vertinimo;
14.4.4. Skyriaus valstybės tarnautojų ir darbuotojų kvalifikacijos kėlimo;
14.4.5. komisijų ir darbo grupių specialioms užduotims vykdyti sudarymo ir kitais klausimais.
14.5. teikia pasiūlymus Užimtumo tarnybos direktoriui dėl Skyriaus valstybės tarnautojų ir darbuotojų skatinimo, tarnybinių ar drausminių nuobaudų jiems skyrimo;
14.6. nustatyta tvarka atsiskaito Užimtumo tarnybos direktoriaus pavaduotojui už Skyriaus veiklą;
14.7. atsako už viešai privalomos skelbti informacijos turinio parengimą pagal Skyriaus kompetenciją ir viešinimą;
14.8. vykdo kitas Vedėjo pareigybės aprašyme ir kituose teisės aktuose nustatytas funkcijas.
15. Laikinai nesant Vedėjo, teisės aktų nustatyta tvarka jo funkcijas laikinai vykdo Užimtumo tarnybos direktoriaus paskirtas asmuo.
16. Skyriaus valstybės tarnautojai ir darbuotojai tiesiogiai pavaldūs ir atsiskaito už pavedimų vykdymą Vedėjui.
17.  Skyriaus valstybės tarnautojai ir darbuotojai atlieka pareigybės aprašyme nustatytas funkcijas, vykdo pavestas užduotis.
18. Skyriaus veiklą kontroliuoja Užimtumo tarnybos direktoriaus pavaduotojas teisės aktų nustatyta tvarka.
19. Skyriaus veiklos kokybę vertina ir kontroliuoja Kokybės vadybos skyrius.

V SKYRIUS
BAIGIAMOSIOS NUOSTATOS
 
20. Skyrius Lietuvos Respublikos įstatymų ir kitų teisės aktų nustatyta tvarka pertvarkomas, reorganizuojamas arba likviduojamas Užimtumo tarnybos direktoriaus sprendimu.
21. Su šiais nuostatais pasirašytinai supažindinami visi skyriaus valstybės tarnautojai ir darbuotojai.
22. Šie nuostatai gali būti keičiami ir (ar) papildomi Užimtumo tarnybos direktoriaus sprendimu.

